આ જ ગૃપના બીજા એક સભ્ય અને જીવ વિજ્ઞાનના શિક્ષિકા તેવા સુવર્ણા સોનવણેએ જણાવ્યું હતું કે “આર્કિટેક્ચર અને ભૂગોળના અભ્યાસુઓ માટે વિશ્વામિત્રી એક ખુલ્લી શાળા છે. આપણી આવનારી પેઢીઓ માટે આપણે બીજું કઈ નહિ તો વિશ્વામિત્રીને તેના મૂળ સ્વરૂપમાં જાણીએ તોય બહુ છે. વનસ્પતિ અને પ્રાણી વિજ્ઞાનના વિદ્યાર્થીઓ માટે નદી કિનારાના ઝાડ ઝાંખરા, પંખીઓ અને જીવજંતુઓ એક જીવતી પ્રયોગશાળા છે. આ ફિલ્મ અમારી નદી માટેની ભાવના છે અને અમે નદીના ટેકામાં હંમેશા ઉભા રહીશું.”